**Propuneri de completare si modificare a legii apelor nr. 107/1996**

Prezenta propunere reprezinta rezultatul nr. 1 de la activitatea A1 din proiectul SIPOCA 859

1. **Propuneri de modificare si completare a Legii apelor nr. 107/1996 cu modificarile si completarile ulterioare**

| **Legea apelor 107/1996 – Conținut** | **Legea apelor 107/1996 – Propuneri** |
| --- | --- |
| **Art.15**  (1) Pentru protecția resurselor de apă, se interzic:  (d^2) se exceptează evacuarea apelor pluviale neimpurificate pentru care nu există soluția evacuării într-un emisar natural, cu condiția monitorizării permanente a încadrării în parametrii legali și a apelor pluviale impurificate evacuate în receptori naturali, în cazuri de ploi torențiale;  h) aruncarea sau evacuarea în instalații sanitare ori în rețelele de canalizare a deșeurilor periculoase și/sau substanțelor periculoase;  i) spălarea în cursurile de apă sau în lacuri, pe malurile acestora, pe diguri sau baraje a obiectelor de uz casnic, cu folosirea substanțelor chimice de orice fel; | **Art. 15 art. (d^2)** s**e completează astfel:**  …….; apele pluviale impurificate cu substanțe provenite din emisii în aer de la activități industriale de orice natură, se colectează în bazine din situl industrial timp de 30 de minute și se eliberează în mediul natural numai după monitorizarea adecvată pentru substanțele și grupele de substanțe emise în aer.  **Art. 15 lit. h) se completează astfel:**  h) aruncarea sau evacuarea în instalații sanitare ori în rețelele de canalizare a deșeurilor periculoase și/sau a substanțelor periculoase, ***inclusiv a celor provenite de la oricare din activitățile industriale prevăzute în Anexa nr. 1 la Legea nr. 278/2013 dacă produc, utilizează sau evacuează substanțe periculoase.*** |
| **Art. 17**  În scopul folosirii raționale și protejării calității resurselor de apă, utilizatorii de apă au următoarele obligații:  a) să adopte tehnologii de producție cu cerințe de apă reduse și cât mai puțin poluante, să economisească apa prin recirculare sau folosire repetată, să elimine risipa și să diminueze pierderile de apă, să reducă poluanții evacuați o dată cu apele uzate și să recupereze substanțele utile conținute în apele uzate și în nămoluri;  a^1) să reducă progresiv evacuările, emisiile și pierderile de substanțe prioritare și să înceteze sau să elimine treptat evacuările, emisiile și pierderile substanțelor prioritar periculoase. Programul de eliminare treptată a evacuărilor, emisiilor și pierderilor de substanțe prioritar periculoase se aprobă prin hotărâre de Guvern, la propunerea autorității publice centrale din domeniul apelor; | **La art. 17 se completează lit. a):**  a) să adopte tehnologii de producție cu cerințe de apă reduse și cât mai puțin poluante, să economisească apa prin recirculare sau folosire repetată, să elimine risipa și să diminueze pierderile de apă, să reducă poluanții evacuați o data cu apele uzate și să recupereze substanțele utile conținute în apele uzate și în nămoluri;***pentru activitățile prevăzute în Anexa nr. 1 la Legea nr. 278/2013, tehnologiile de producție adoptate trebuie să respecte recomandările celor mai bune tehnici disponibile și a deciziilor adecvate activității;*** |
| **Art. 18**  (3) Persoanele fizice și juridice care exploatează stațiile și instalațiile de epurare au obligația să realizeze urmărirea continuă, prin analize de laborator, a modului de funcționare a acestora, să păstreze registrele cu rezultatele analizelor și să pună aceste date la dispoziția personalului împuternicit cu sarcini de inspecție și control. | **Art. 18 alin. (3) se completează cu alin. (31) nou:**  (31) Persoanele juridice care exploatează stații și instalații de epurare conexe activităților din Anexa nr. 1 la Legea nr. 278/2013 și care evacuează ape uzate în receptor, au obligația să desfășoare programul propriu de auto-monitorizare a calității propriilor evacuări și a calității receptorului în amonte și aval de evacuările proprii, înscris în actul de reglementare, prin analize de laborator realizate de un laborator acreditat, să transmită periodic datele de automonitorizare către autoritatea de reglementare și să pună aceste date la dispoziția personalului de inspecție și control. |
| **Art. 20** (1) Apele de mină sau de zăcământ pot fi evacuate în cursuri de apă, numai după epurarea lor corespunzătoare, astfel încât să fie respectate limitele admise pentru evacuare în receptorii naturali de suprafață.  (2) Injectarea apelor cu conținut de substanțe care rezultă în urma operațiilor de explorare și extracție a hidrocarburilor sau în urma activităților miniere, precum și injectarea apelor din considerente tehnice poate fi realizată numai în straturi de foarte mare adâncime, în formațiunile geologice din care s-au extras hidrocarburi ori alte substanțe sau în formațiunile geologice care, din motive naturale, sunt permanent improprii pentru alte scopuri, pe baza unor studii și măsuri speciale și a avizului de gospodărire a apelor. Aceste ape injectate nu conțin decât acele substanțe care rezultă din operațiile menționate anterior.  (4) Gazul natural sau gazul petrol lichefiat se poate injecta în formațiuni geologice care, din motive naturale, sunt permanent improprii pentru alte folosințe.  (6^1) Se poate autoriza injectarea de fluxuri de dioxid de carbon în scopul stocării în formațiuni geologice care, din motive naturale, sunt permanent improprii pentru alte scopuri, cu condiția prevenirii oricărui pericol prezent sau viitor de deteriorare a calității apei subterane, precum și cu condiția ca o astfel de injectare să se efectueze potrivit prevederilor legislației specifice privind stocarea geologică a dioxidului de carbon sau să fie exclusă din domeniul de aplicare a respectivei legislații.  (7) Autorizarea activităților prevăzute la alin. (2)-(6^1) se face doar dacă nu se compromite atingerea obiectivelor de mediu ale corpului de apă subterană respectiv. | **Art. 20 alin. (1) se completează cu alin. (11) nou:**  (11) Limitele admise pentru evacuarea în receptori naturali de suprafață, numite valori limită de emisie (VLE) potrivit prevederilor Legii nr. 278/2013, trebuie să reprezinte aportul propriu de poluare, fără a se include și valorile de fond sau valorile receptorului în amonte de activitatea minieră în cauză.  **Art. 20 alin. (2) se completează cu alin. (21)**  **(21)** Injectarea apelor care rezultă din activități miniere închise, suspendate sau dezafectate, cu conținut de substanțe existente și în formațiunile geologice, poate fi realizată potrivit prevederilor alin. (2), dacă acestea sunt ape meteorice și conțin substanțe care se regăsesc și în valorile de fond, pe baza unor măsuri speciale și a avizului de gospodărire a apelor.  **Art. 20 alin. (4) se completează cu alin. (41 )**  (41 ) Injectarea apelor cu conținut de substanțe care rezultă în urma operațiilor de explorare și extracție a gazului natural sau gaz petrol, în exploatări aflate pe platoul continental al Mării Negre sau în zona contiguă, se poate realiza numai în baza unor date certe care să elimine orice risc de afectare ireversibilă a ecosistemului Marea Neagră și care pot fi obținute pe bază de studii, simulări sau modelări.  **Dupa alin. (7), se introduce alin. (8) nou:**  Prevederile alin. (6^1) și (7) se pot aplica la toate activitățile prevăzute în Anexa nr. 1 la Legea nr. 278/2013, cu condiția emiterii avizului de gospodărire a apelor. |
| **Art. 21**  (2) Tăbăcirea pieilor este permisă numai în condițiile prevăzute în autorizarea de gospodărire a apelor. | **Art. 21 se completează cu alin. (3):**  **(**3) Dacă activitatea de tăbăcire a pieilor se încadrează în dimensiunile prevăzute în Anexa nr. 1 din Legea nr. 278/2013, autorizația de gospodărire a apelor trebuie să ia în considerare recomandările celor mai bune tehnici disponibile și ale deciziilor derivate din acestea. |
| **Art. 22**  (2) Evacuarea în apele de suprafață sau maritime a apelor uzate neepurate, provenite de la nave și instalații plutitoare sau de foraj marin, precum și a produselor petroliere de la rețeaua aferentă de transport, este interzisă. | **Art. 22 se completează cu alin. (21):**  (21) Evacuarea în apele de suprafață ale Mării Negre, a apelor uzate neepurate provenite de la nave și instalații plutitoare sau de foraj marin, este interzisă, cu excepția apelor uzate evacuate la mai mult de 100 m adâncime sau pe fundul apelor maritime interioare și al mării teritoriale, pe platoul continental al Mării Negre. |
| [**Art. 48**](https://lege5.ro/Gratuit/ge3demru/art-48-regimul-lucrarilor-care-se-construiesc-pe-ape-sau-care-au-legatura-cu-apele-lege-107-1996?dp=geydcmzvge2dg)  (1) Lucrările care se construiesc pe ape sau care au legătură cu apele sunt:  c) lucrări, construcții și instalații pentru protecția calității apelor sau care influențează calitatea apelor: lucrări de canalizare și evacuare a apelor uzate, stații și instalații de prelucrare a calității apelor, injecții de ape în subteran, alte asemenea lucrări;  (2) Documentațiile elaborate pentru lucrările prevăzute la alin. (1) trebuie să ofere securitatea necesară, să răspundă normativelor și prescripțiilor tehnice, având în vedere interesele protecției mediului și amplasamentelor. | **Art. 48 pct. c) se modifică astfel:**  c) lucrări, construcții și instalații pentru protecția calității apelor sau care influențează calitatea apelor: lucrări de canalizare și evacuare a apelor uzate, **inclusiv a apelor uzate provenite de la oricare din activitățile prevăzute în Anexa nr. 1 din Legea nr. 278/2013,** stații și instalații de prelucrare a calității apelor, injecții de ape în subteran, alte asemenea lucrări;  **Se completează cu alin. (21 ):**  **(21 )** Documentațiile prevăzute la alin. (2) trebuie sa includă cel puțin caracteristici tehnice de epurare, randamente parțiale și totale ale instalațiilor de epurare, care să respecte cel puțin recomandările celor mai bune tehnici disponibile (BAT) pentru activitatea în cauză. |
| Art. 49. (1) Lucrările prevăzute la art. 48 pot fi executate numai în baza avizului de gospodărire a apelor emis de unitățile teritoriale ale Ministerului Apelor, Pădurilor și Protecției Mediului (MAPPM) asupra documentației de investiții. Punerea în funcțiune sau în exploatare a acestor lucrări se face numai în baza autorizației de gospodărire a apelor.  (2) Se exceptă de la prevederile alin. (1) cazurile deosebite pentru care Regia Autonomă "Apele Române" poate aviza astfel de amplasări. Avizul de amplasament se emite numai cu acordul riveranilor și după realizarea anticipată a lucrărilor și măsurilor necesare pentru evitarea pericolului de inundare și asigurarea curgerii apelor. | **Art. 49 alin. (1) se completează:**  Alin. (1) …..; punerea în funcțiune sau în exploatare a acestor lucrări se face numai în baza autorizației de gospodărire a apelor, care trebuie să prevadă și elementele tehnologice de epurare pentru activitățile și dimensiunile prevăzute în Anexa nr. 1 la Legea nr. 278/2013.  **Art. 49 alin. (2) se completează cu alin. (21 ):**  Avizul de amplasament poate conține și alte aspecte tehnologice necesare care să asigure calitatea apelor uzate evacuate compatibilă cu starea receptorului; aceste aspecte tehnologice pot fi conținute și în studiul pentru implementarea sistemului de management de mediu (SMM), dacă operatorul activității alege acest studiu în mod benevol; pentru activitățile care depășesc pragurile de activitate prevăzute în Anexa nr. 1 la Legea nr. 278/2013, este obligatorie implementarea sistemului de management de mediu care să ia în considerare toate recomandările din documentele BAT. |
| Art. 51. (1) Avizul de gospodărire a apelor și avizul de amplasament sunt avize conforme.  (2) Avizul și autorizația de gospodărire a apelor nu exclud obligativitatea obținerii acordului și a autorizației de mediu, potrivit legii. | **Art. 51 (2) se completeaza astfel:**  (2) Avizul și autorizația de gospodărire a apelor nu exclud obligativitatea obținerii acordului și a autorizației de mediu, potrivit legii;***autorizația de gospodărire a apelor trebuie să conțină și aspectele de poluare a apelor provenite din poluarea difuză, generată de poluarea aerului și de la deșeuri.*** |
| Art. 52. Elaborarea documentațiilor pentru fundamentarea solicitării avizului de gospodărire a apelor trebuie să se bazeze pe studii meteorologice, hidrologice sau hidrogeologice, după caz, pe studii de gospodărire a apelor și de impact al lucrărilor respective asupra resurselor de apă și asupra zonelor riverane. Aceste studii pot fi întocmite de unități publice sau private, abilitate de Ministerul Apelor, Pădurilor și Protecției Mediului (MAPPM). Documentațiile de fundamentare trebuie să demonstreze că solicitantul avizului de gospodărire a apelor se poate conforma cerințelor legale. | **Art. 52 se completează cu alin. (2):**  Studiile hidrologice sau hidrogeologice trebuie să cuprindă și analiza diluției sau dispersiei apei uzate evacuate în receptor, pentru care se pot folosi modele matematice de prognoză; modelele pot stabili valori limită de emisie (VLE) specifice zonei, în cazul în care VLE din legislația națională nu sunt adecvate situației locale. |
| Art. 55. (1) Autorizația de gospodărire a apelor se eliberează în baza constatării tehnice în teren, în prezența beneficiarului - cel mai târziu o dată cu recepția investițiilor, dacă sunt respectate prevederile legale privind gospodărirea apelor pentru punerea în exploatare a lucrărilor și exactitatea datelor cuprinse în cererea de autorizare și în documentația anexată la aceasta.  (3) Autorizația de gospodărire a apelor se poate acorda și pe durată limitată, dacă lipsurile constatate cu ocazia verificării în teren permit punerea în funcțiune a investiției, fără pericol, din punct de vedere al gospodăririi apelor.  (4) Modul de exploatare și întreținere a lucrărilor, construcțiilor și instalațiilor se înscrie în regulamentul de exploatare, care face parte integrantă din autorizația de gospodărire a apelor.  (5) Prin autorizația de gospodărire a apelor, cât și prin actele complementare acesteia, trebuie impuse prevederi specifice privind mijloacele de supraveghere, modalitățile de control tehnic și mijloacele de intervenție în caz de incidente, avarii sau accidente și altele asemenea. | **Art. 55 se completează cu alin. (11 ):**  **(11 )** În cazul unităților care depășesc pragul de producție prevăzut în Anexa nr.1 la Legea nr. 278/2013, autorizația de gospodărire a apelor va include și prevederi relevante pentru apele uzate industriale evacuate, parte din autorizația integrată de mediu, potrivit legii.  **Art. 55 se completează cu alin. (41 ):**  În cazul operatorilor a căror dimensiune a activității depășește pragurile din Anexa nr. 1 la Legea nr. 278/2013, prevederile alin. (4) se completează și cu informații de exploatare și performanță a instalațiilor care evacuează ape uzate ce necesită pre-epurare precum și cu informații privind mijloacele automate de monitorizare a calității apelor uzate evacuate, criteriile de auto-monitorizare și metodologia de control a conformării cu prevederile autorizației de gospodărire a apelor. |
| Art. 56. (3) Refuzul eliberării, precum și orice modificare sau retragere a unei autorizații de gospodărire a apelor trebuie motivate în scris solicitantului sau titularului de autorizație, după caz, de către cel care a decis măsura respectivă. | **Art. 56 se completează cu alin. (4) nou:**  Autorizația de gospodărire a apelor retrasă sau modificată poate atrage modificarea autorizației integrate de mediu, la operatorii cu dimensiuni ale activității prevăzute în Anexa nr. 1 la Legea nr. 278/2013. |
| Art. 57.Retragerea autorizației de gospodărire a apelor atrage după sine obligativitatea încetării activității, ca și pierderea drepturilor obținute în baza prezentei legi. | **Art. 57 se completează cu alin. (2) nou:**  Retragerea autorizației de gospodărire a apelor atrage după sine obligativitatea încetării activității sau a evacuării de ape uzate după 6 luni de la retragere, dacă operatorul nu corectează situația care a generat retragerea autorizației; pierderea drepturilor obținute în baza prezentei legi are loc după cele 6 luni de perioadă tranzitorie. |
| Art. 58. (1) Autorizația de gospodărire a apelor poate fi suspendată temporar, fără despăgubiri, în următoarele cazuri:  a) dacă nu s-au respectat condițiile impuse inițial;  b) dacă lucrările, construcțiile și instalațiile autorizate nu prezintă siguranță în exploatare atât cu privire la rezistența structurilor, cât și la eficiența tehnologiilor adoptate;  c) pentru abateri repetate sau grave de la condițiile de folosire sau de evacuare a apei, prevăzute în autorizație, precum și în cazul în care utilizatorul nu realizează condițiile de siguranță în exploatare, ca și alte măsuri stabilite de MAPPM și de Regia Autonomă "Apele Române";  d) în caz de poluare accidentală semnificativă a resurselor de apă, care amenință sănătatea populației ori produce pagube ecologice importante  (2) În cazul situațiilor prevăzute la alin. (1) lit. d), MAPPM poate dispune și oprirea activității poluatorului sau a instalației care provoacă poluarea apelor până la înlăturarea cauzelor. | **Art. 58 alin. (1) se completează cu lit. e):**  e) în cazul în care autoritățile de reglementare constată deteriorarea stării de calitate a receptorului față de starea de calitate a acestuia existentă la data emiterii autorizației.  **Art. 58 alin. (2) se completează cu Art. (21 )**  (21 ) În cazul situațiilor prevăzute la alin. (1) lit. d), MAPPM poate dispune oprirea activității instalației care provoacă poluarea apelor până la înlăturarea cauzelor, în comun cu autoritățile de mediu. |
| Art. 61.MAPPM va stabili: a) procedura și competențele de emitere a avizelor și autorizațiilor de gospodărire a apelor;  b) procedura de modificare sau de retragere a avizelor și autorizațiilor de gospodărire a apelor;  f) normativul de conținut al documentațiilor tehnice supuse avizării sau autorizării. | Art. 61 se completează si se modifica astfel: a) procedura și competențele de emitere a avizelor și autorizațiilor de gospodărire a apelor, ***în temeiul modificărilor și completărilor din prezenta lege, pentru activitățile din Anexa nr. 1 și 2 la Legea 278/2013;***  b) procedura de modificare sau de retragere a avizelor și autorizațiilor de gospodărire a apelor;  f) normativul de conținut al documentațiilor tehnice supuse avizării sau autorizării, ***în conformitate cu modificările și completările din prezenta lege.*** |
| Art. 78. (3) În scopul îndeplinirii atribuțiilor de control, personalul de gospodărire a apelor, precum și împuterniciții din MAPPM, după declinarea identității și calității, au dreptul:  a) de acces la ape, în zonele din lungul apelor, ca și în orice alt loc, unitate sau instalație, indiferent de deținătorul sau proprietarul acestora, pentru a face constatări privind respectarea reglementărilor și aplicarea măsurilor de gospodărire a apelor;  b) de a controla lucrările, construcțiile, instalațiile sau activitățile care au legătură cu apele și de a verifica dacă acestea sunt realizate și exploatate în conformitate cu prevederile legale specifice și cu respectarea avizelor sau a autorizațiilor de gospodărire a apelor, după caz;  c) de a verifica instalațiile de măsurare a debitelor, de a recolta probe de apă și de a examina, în condițiile legii, orice date sau documente necesare controlului;  d) de a constata faptele care constituie contravenții sau infracțiuni în domeniul gospodăririi apelor și de a încheia documentele, potrivit legii. | **Art. 78 alin. (3) se completează cu lit. e):**  personalul de gospodărire a apelor poate solicita completarea, de către operator, a chestionarelor și formularelor de verificare a conformării cu autorizația, periodic, în prezența sau în absența actului de control, pentru a stabili trasabilitatea activității de evacuare a apelor uzate în receptor. |
| Anexa nr. 1 Definitii | Se completează cu următoarele doua definitii:   * *Concentratii suportabile ale apelor de zăcământ* - concentrațiile de substante potential poluatoare, conținute de apele de zăcământ de la minele inchise sau in conservare, care nu au impact semnificativ asupra cursului de apă în ansamblul față de valorile de fond ale acestuia. * *Valori de fond specifice de substanțe naturale* – concentrații de substanțe de origine naturala in mediul acvatic – apa, sediment, care provin din structura geochimica naturală specifică a unei zone și nu sunt influențate de tehnologii de producție funcționale |

**B. Propuneri de modificare si completare a Legii emisiilor industrial nr. 278/2013**

Desi proiectul SIPOCA 859 nu a avut ca si obiectiv modificarea sau completarea Legii emisiilor industrial nr. 278/2013, activitatea din proiect a evidentiat ca exista si necesitatea de completare a acestei legi pentru o mai buna corelare cu Legea apelor nr. 107/1996. Daca completarea acesteii legi nu este posibila. Beneficiarul MMAP ar trebui sa analizeze care din propunerile de mai jos, de completare a Legii emisiilor industrial pot fi transferate in lista de modificari si completari a Legi apelor nr. 107/1996

Alternativ la tebelul de mai jos, in Legea apelor nr. 107/1996 se poate introduce prevederea “ Toate prevederile din Legea emisiilor industriale nr. 278/2013 trebuie respectate in cazul tuturor industriilor din anexa nr. 1 la Legea nr. 278/2013 indiferent de dimensiunea activitatii”

|  |  |
| --- | --- |
| **Legea nr. 278/2013 - Text** | **Propuneri:** |
| **Art. 1. -** Prezenta lege are ca scop prevenirea şi controlul integrat al poluării rezultate din activităţile industriale, stabilind condiţiile pentru prevenirea sau, în cazul în care nu este posibil, pentru reducerea emisiilor în aer, apă şi sol, precum şi pentru prevenirea generării deşeurilor, astfel încât să se atingă un nivel ridicat de protecţie a mediului, considerat în întregul sau. | In Legea apelor trebuie gasit un loc in care sa se faca corelatia cu acest art. 1 din legea nr. 278/2013 |
| Art. 1 (2) Autoritatea competentă pentru protecţia mediului responsabilă cu emiterea autorizaţiei integrate de mediu/autorizaţiei de mediu asigură măsurile necesare pentru ca procedurile şi condiţiile de emitere a autorizaţiei integrate de mediu/autorizaţiei de mediu să fie pe deplin coordonate în cazul în care sunt implicate mai multe autorităţi sau, în situaţia în care se acordă mai mult de o autorizaţie, pentru a se garanta o abordare integrată eficientă de către toate autorităţile competente implicate în această procedu | Propunem ca în Legea apelor să se facă corelația cu acest art. 2, în sensul ca autorizația de gospodărire a apelor să fie coordonată cu autorizația integrată de mediu pentru emisiile în receptor, în mod special pentru emisiile difuze care pot deveni sursă de poluare a apelor evacuate. |
| **Cap. II**  **Art. 10. -** Prezentul capitol se aplică activităţilor prevăzute în anexa [nr. 1](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747891&d=2023-06-30#p-65747891) şi care ating, după caz, pragurile de capacitate stabilite în anexa respective. | Nu mai sunt necesare alte corelări față de cele noi propuse la Legea apelor nr. 107/1996 |
| **Art. 12. -** (1) Documentaţia pentru solicitarea autorizaţiei integrate de mediu conţine următoarele:  a) descrierea instalaţiei şi a activităţilor desfăşurate;  b) prezentarea materiilor prime şi auxiliare, a altor substanţe, a tipului de energie utilizată sau generată de instalaţie;  c) descrierea surselor de emisie din instalaţie;  d) descrierea caracteristicilor amplasamentului instalaţiei;  e) raportul privind situaţia de referinţă, potrivit prevederilor art. 22 [alin. (2)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747399&d=2023-06-30#p-65747399) - [(5)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747404&d=2023-06-30#p-65747404), dacă este cazul. | Se propune ca lista documentelor din art. 12 alin. (1) lit a) – d) sa fie preluata si in legislatia care stabileste documentatia necesara pentru obtinerea autorizatiei de gospodarire a apelor, pentru o mai buna corelare a informatiilor care pot afecta calitatea apelor uzate evacuate; |
| **Art. 13. -** Până la adoptarea prin decizii ale Comisiei Europene a concluziilor BAT, se aplică concluziile din documentele de referinţă privind cele mai bune tehnici disponibile existente, adoptate înainte de 6 ianuarie 2011, drept concluzii BAT, cu excepţia situaţiilor prevăzute la art. 15 [alin. (3)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747345&d=2023-06-30#p-65747345) - [(9)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747355&d=2023-06-30#p-65747355) | Propunem ca în Legea apelor să se precizeze că “după adoptarea deciziilor care stabilesc concluzii BAT relevante inclusiv valori limita de emisie pentru ape uzate evacuate, aceste decizii devin obligatorii de respectat in autorizatia de gospodarire a apelor, pentru aspectele care vizeaza apele uzate evacuate”. |
| **Art. 14. -** (1) Autorizaţia integrată de mediu conţine toate măsurile necesare pentru asigurarea respectării prevederilor [art. 11](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747284&d=2023-06-30#p-65747284) şi [18](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747369&d=2023-06-30#p-65747369). Aceste măsuri includ cel puţin următoarele:   1. valorile-limită de emisie, în special pentru substanţele poluante prevăzute în anexa [nr. 2](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748017&d=2023-06-30#p-65748017), precum şi pentru alte substanţe poluante care pot fi emise din instalaţia în cauză în cantităţi semnificative, luându-se în considerare natura lor, precum şi potenţialul de transfer al poluării dintr-un mediu în altul;   (2) Dacă este cazul, în sensul alin. (1) [lit. a)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747315&d=2023-06-30#p-65747315), valorile-limită de emisie pot fi suplimentate sau înlocuite cu parametri ori cu măsuri tehnice echivalente care să asigure un nivel echivalent de protecţie a mediului | Prevederea de la art. 14 alin. (1) lit a) trebuie inclusa in articolele din hotararea guvernului care stabileste ce substante/clase de substante/indicatori trebuie urmariti in apele uzate evacuate in functie de activitatea desfasurata, eventual in noua hotarare a guvernului  La fel si alin. (2), care trebuie preluat in legea apelor (sau doar mentionata trimitere la legea 278/2013) si completat cu prevederea ca “in lipsa unor valori limita de emisie prevazute de legislatia in vigoare, acestea se pot stabili prin modelare matematica, pe baza datelor de calitate a receptorului natural |
| **Art. 15. -** (1) Valorile-limită de emisie pentru substanţele poluante se stabilesc în punctul în care emisia părăseşte instalaţia, neluându-se în considerare nicio diluare care intervine înainte de acest punct, iar în ceea ce priveşte evacuările indirecte în apă se ia în considerare, după caz, efectul unei staţii de epurare a apelor uzate, cu condiţia asigurării unui nivel echivalent de protecţie a mediului în întregul său, astfel încât să nu se determine niveluri mai ridicate de poluare a mediului.  (2) Stabilirea valorilor-limită de emisie, a parametrilor şi a măsurilor tehnice echivalente prevăzute la art. 14 [alin. (1)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747314&d=2023-06-30#p-65747314) şi [(2)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747332&d=2023-06-30#p-65747332) se bazează pe cele mai bune tehnici disponibile, fără a aduce atingere prevederilor [art. 18](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747369&d=2023-06-30#p-65747369) şi fără a impune folosirea unei tehnici sau tehnologii specifice.  (3) Autoritatea competentă pentru protecţia mediului responsabilă cu emiterea autorizaţiei integrate de mediu stabileşte valori-limită de emisie care asigură că, în condiţii normale de funcţionare, emisiile nu depăşesc nivelurile de emisie asociate celor mai bune tehnici disponibile, aşa cum sunt prevăzute în deciziile privind concluziile BAT, prin una dintre următoarele alternative:  a) stabilirea unor valori-limită de emisie care nu depăşesc nivelurile de emisie asociate celor mai bune tehnici disponibile; aceste valori-limită de emisie se exprimă pentru aceleaşi perioade sau pentru perioade mai scurte de timp, precum şi în aceleaşi condiţii de referinţă ca şi nivelurile de emisie asociate celor mai bune tehnici disponibile;  b) stabilirea unor valori-limită de emisie diferite de cele prevăzute la lit. a) în ceea ce priveşte valorile, perioadele de timp şi condiţiile de referinţă.  (5) Prin excepţie de la prevederile [alin. (3)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747345&d=2023-06-30#p-65747345) şi [(4)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747348&d=2023-06-30#p-65747348) şi fără a aduce atingere prevederilor [art. 18](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747369&d=2023-06-30#p-65747369), autoritatea competentă pentru protecţia mediului responsabilă cu emiterea autorizaţiei integrate de mediu are posibilitatea de a stabili, în cazuri specifice, valori-limită de emisie mai puţin stricte  (6) Excepţia prevăzută la [alin. (5)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=250014813&d=2023-06-30#p-250014813) se aplică numai în situaţiile în care în baza unei evaluări se demonstrează că respectarea valorilor-limită de emisie asociate celor mai bune tehnici disponibile prevăzute în concluziile BAT presupune costuri disproporţionat de mari în comparaţie cu beneficiile pentru mediu în situaţia dată, luând în considerare următoarele:  a) amplasarea geografică ori condiţiile locale de mediu ale instalaţiei; sau  b) caracteristicile tehnice ale instalaţiei în cauză. | Art. 15 alin. (1) trebuie corelat cu prevederi din legea apelor, in ceea ce privește valorile limita de emisie pentru substante care ajung in statia finala de epurare din lipsa pre-epurarii la instalatie, in concentratii diluate din cauza amestecarii cu alte ape uzate ale activitatii.  Art. 14 si art. 15 alin. (2) trebuie corelate cu prevederi din legea apelor și să constituie temei legal pentru adoptarea noii hotarari a guvernului cu valori limita de emisie differentiate pe industriile din anexa nr. 1 la legea 278/2013.  Alin. (3 trebuie preluat și în Legea apelor cu diferența că autoritatea competentă este autoritatea emitentă a autorizatiei de gospodarirea apelor si valorile limita de emisie trebuie exprimate in mg/l apa uzata, in g/t produs si in g/mc de apa tehnologica, cu precizarea volumului de apa tehnologica utilizata.  Alin. (5) trebuie preluat ca si mesaj dar trebuie adaugat ca “valori limita de emisie mai putin severe se pot aproba numai prin evaluare bazata pe modelare; modelarea trebuie sa porneasca cel putin de la starea de calitate existenta a receptorului natural pentru conservarea acestuia si respectarea principiului “non-deteriorarii fata de situatia actuala”. |
| **Art. 16. -** (1) Cerinţele de monitorizare din autorizaţia integrată de mediu, prevăzute la art. 14 alin. (1) [lit. c)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747317&d=2023-06-30#p-65747317), se bazează, după caz, pe concluziile privind monitorizarea descrise în concluziile BAT.  (2) Frecvenţa monitorizării periodice prevăzute la art. 14 alin. (1) [lit. e)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747323&d=2023-06-30#p-65747323) se stabileşte de către autoritatea competentă pentru protecţia mediului responsabilă cu emiterea autorizaţiei integrate de mediu, în autorizaţia integrată de mediu, pentru fiecare instalaţie sau prin reguli general obligatorii. | Nu se preia în Legea apelor; noua hotărâre trebuie să cuprindă o anexa clara privind criteriile de auto-monitorizare a apelor uzate evacuate de catre operator si criterii de monitorizare de control din partea autoritatii de ape. |
| **Art. 17. -** (1) Autoritatea publică centrală pentru protecţia mediului stabileşte, după caz, reguli general obligatorii pe categorii de activităţi, asigurând o abordare integrată şi un nivel ridicat de protecţie a mediului, echivalent celui care poate fi atins prin stabilirea, în autorizaţia integrată de mediu, a unor condiţii individuale corespunzătoare fiecărei instalaţii.  (2) În scopul asigurării conformării cu prevederile [art. 14](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747313&d=2023-06-30#p-65747313) şi [15](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747342&d=2023-06-30#p-65747342), regulile general obligatorii pe categorii de activităţi se bazează pe cele mai bune tehnici disponibile, fără a recomanda utilizarea unei tehnici sau a unei tehnologii specifice.  (3) Autoritatea publică centrală pentru protecţia mediului actualizează regulile general obligatorii pe categorii de activităţi, luând în considerare evoluţia celor mai bune tehnici disponibile şi pentru a asigura conformitatea cu prevederile [art. 21](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747381&d=2023-06-30#p-65747381).  (4) Prin ordin al conducătorului autorităţii publice centrale pentru protecţia mediului se stabilesc reguli general obligatorii pe categorii de activităţi, care se elaborează cu respectarea prevederilor [alin. (1)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747364&d=2023-06-30#p-65747364) - [(3)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747366&d=2023-06-30#p-65747366). | Se preia ideea din art. 17 alin. (2) în noua hotarare, în sensul ca “valorile limită de emisie diferențiate reprezinta reguli generale de protectie a mediului acvatic, diferențiate pe tipuri de activități și față de dimensiunea impactului acestora asupra receptorului.  Se preiau alin. (3) si (4), cu referire la preluarea de tehnologii de epurare general aplicabile dar și cu tehnologii de epurare diferențiate pe activități sau pe poluanți, eventual prin ordin al ministrului autoritatii centrale în domeniul apelor. |
| **Art. 18. -** În situaţia în care un standard de calitate a mediului prevede condiţii mai stricte decât cele care pot fi atinse prin aplicarea celor mai bune tehnici disponibile, autoritatea competentă pentru protecţia mediului responsabilă cu emiterea autorizaţiei integrate de mediu impune, în autorizaţia integrată de mediu, măsuri suplimentare, fără a afecta alte măsuri care se aplică pentru conformarea cu standardele de calitate a mediului.  (5) În procesul de reexaminare a autorizaţiei integrate de mediu se iau în considerare toate concluziile BAT, noi sau actualizate, aplicabile instalaţiei, publicate după data acordării autorizaţiei integrate de mediu sau după data ultimei reexaminări a acesteia. | Art. 18 alin. (10 trebuie preluat ca si afirmatie, precizând că “starea de calitate ecologică sau chimcă a receptorului poate necesita măsuri de protecție mai stricte, care pot fi implementate prin valori limita de emisie mai severe, aplicate pe plan local” |
| **Art. 22. -** (1) Autoritatea competentă pentru protecţia mediului responsabilă cu emiterea autorizaţiei integrate de mediu stabileşte în autorizaţia integrată de mediu condiţii pentru a asigura respectarea prevederilor alin. (6)-(8) la încetarea definitivă a activităţii, fără a aduce atingere prevederilor Legii [nr. 107/1996](http://lege5.ro/App/Document/ge3demru/legea-apelor-nr-107-1996?d=2023-06-30), cu modificările şi completările ulterioare, ale Hotărârii Guvernului [nr. 564/2006](http://lege5.ro/App/Document/ha2timjq/hotararea-nr-564-2006-privind-cadrul-de-realizare-a-participarii-publicului-la-elaborarea-anumitor-planuri-si-programe-in-legatura-cu-mediul?d=2023-06-30) privind cadrul de realizare a participării publicului la elaborarea anumitor planuri şi programe în legătură cu mediul, ale Hotărârii Guvernului [nr. 53/2009](http://lege5.ro/App/Document/gezdembzg4/hotararea-nr-53-2009-pentru-aprobarea-planului-national-de-protectie-a-apelor-subterane-impotriva-poluarii-si-deteriorarii?d=2023-06-30) pentru aprobarea Planului naţional de protecţie a apelor subterane împotriva poluării şi deteriorării, cu modificările şi completările ulterioare, şi nici prevederilor legislaţiei relevante la nivelul Uniunii Europene din domeniul protecţiei solului. | Trebuie doar mentionat art. 22 in legea apelor completata, in ceea ce priveste poluarea apelor substerane sau a celor afectate de poluarea cu nitrati din surse agricole, pentru o corecta corelare a prvederilor din cele doua legi. |
| **Art. 23. -** (1) În termen de 6 luni de la data intrării în vigoare a prezentei legi, autoritatea competentă pentru protecţia mediului cu atribuţii de inspecţie şi control, în colaborare cu specialişti din domeniul sănătăţii, elaborează un sistem de inspecţii de mediu pentru instalaţiile în care se desfăşoară activităţile prevăzute în anexa [nr. 1](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747891&d=2023-06-30#p-65747891), care să vizeze examinarea tuturor efectelor relevante produse asupra mediului şi asupra sănătăţii umane, *care se aprobă prin ordin comun al conducătorului autorităţii publice centrale pentru protecţia mediului şi al conducătorului autorităţii publice centrale pentru sănătate*  (3) Toate instalaţiile trebuie să facă obiectul unui plan de inspecţii de mediu la nivel naţional, regional sau local; acest plan este revizuit şi, acolo unde este cazul, se actualizează periodic.  (4) Fiecare plan de inspecţii de mediu include următoarele elemente:  a) o evaluare generală a aspectelor de mediu care trebuie luate în considerare;  b) zona geografică acoperită de planul de inspecţii;  c) un registru al instalaţiilor prevăzute în planul de inspecţie;  d) procedurile pentru elaborarea programelor pentru inspecţii de mediu de rutină, potrivit prevederilor [alin. (5)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747418&d=2023-06-30#p-65747418) - [(8)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747425&d=2023-06-30#p-65747425);  e) procedurile aplicabile altor inspecţii decât cele de rutină, potrivit prevederilor [alin. (9)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747429&d=2023-06-30#p-65747429);  f) dispoziţii privind cooperarea între diverse autorităţi responsabile de efectuarea inspecţiilor, dacă este cazul.  (6) Intervalul de timp dintre două vizite la faţa locului se stabileşte pe baza unei evaluări sistematice a riscurilor pentru mediu asociate instalaţiilor în cauză şi nu depăşeşte:  a) un an, pentru instalaţiile care prezintă riscuri majore;  b) 3 ani, pentru instalaţiile care prezintă riscuri minore | In temeiul art. 23 alin. (1), autoritatea de ape trebuie să promoveze o metodologie de control pentru verificarea periodică, la fața locului sau în documente, a conformării cu prevederile autorizației și să asigure trasabilitatea în timp a actului de control.  Trebuie adăugat că autoritățile de ape controlează instalații doar statia finala de epurare și solicită informații despre apele uzate care suporta pre-epurare, tehnologii, randamente, alte informații.  Metodologia de control trebuie adoptata prin ordin al autorității centrale în domeniul apelor, inclusiv frecvența controlului, folosind metodologia propusă în livrabilele prezentului contract. |
| **Art. 24.** (3) După luarea unei decizii privind emiterea, reexaminarea sau actualizarea unei autorizaţii integrate de mediu, autoritatea competentă pentru protecţia mediului responsabilă cu emiterea autorizaţiei integrate de mediu pune la dispoziţia publicului următoarele informaţii:  f) valorile-limită de emisie, comparativ cu cele prevăzute de concluziile BAT şi cu nivelurile de emisii asociate celor mai bune tehnici disponibile;  g) în situaţia în care s-a acordat o derogare potrivit prevederilor art. 15 [alin. (5)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747349&d=2023-06-30#p-65747349) - [(9)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747355&d=2023-06-30#p-65747355), motivele specifice ale acordării acesteia pe baza criteriilor prevăzute la art. 15 [alin. (6)](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747350&d=2023-06-30#p-65747350) şi condiţiile impuse. | Operatorul trebuie să pună la dispozitie autorității propuneri de valori limita de emsie, în funcție de tehnologiile folosite și să asigure documentația rezultată în urma modelării, dacă aceste valori limită de emisie sunt altele decât cele aprobate pe plan national; aceste propuneri vor face parte din documentația depusă de operator țn vederea autorizării evacuării de ape uzate și trebuie susținute și dovedite știițtific si fata de starea receptorului.  Astfel de măsuri trebuie incluse în ordinul de minstru care va aproba utilizarea modelului matematic pentru predicția de valori limită de emisie specific locale |
| **Art. 45. -** (1) Autorizaţia de mediu pentru instalaţiile de incinerare şi coincinerare trebuie să includă cel puţin următoarele:  a) o listă a tuturor tipurilor de deşeuri care pot fi tratate utilizând, în situaţia în care este posibil, cel puţin tipurile de deşeuri prevăzute în lista europeană a deşeurilor stabilită prin Decizia [2000/532/CE](http://lege5.ro/App/Document/gi3tinbtge/decizia-nr-532-2000-de-inlocuire-a-deciziei-94-3-ce-de-stabilire-a-unei-liste-de-deseuri-in-temeiul-articolului-1-litera-a-din-directiva-75-442-cee-a-consiliului-privind-deseurile-si-a-directivei-94-9?d=2023-06-30) şi cuprinzând, după caz, informaţii privind cantitatea de deşeuri din fiecare tip;  b) capacitatea totală de incinerare sau de coincinerare a instalaţiei;  c) valorile-limită de emisie pentru poluanţii emişi în aer şi în apă;  d) cerinţele privind pH-ul, temperatura şi debitul evacuărilor de ape uzate;  e) procedurile şi frecvenţele de prelevare de probe şi măsurare, care trebuie utilizate pentru a respecta condiţiile stabilite pentru monitorizarea emisiilor. | Este necesară o prevedere nouă din legea apelor, care trebuie doar să facă trimitere la acest art. 45 din Legea 278/1013, pentru o buna corelare si pentru evitarea suprapunerilor legislative. |
| **Art. 46** (4) Evacuarea în mediul acvatic a apelor uzate rezultate în urma tratării gazelor reziduale provenite de la instalaţiile de incinerare sau coincinerare se limitează pe cât posibil, iar concentraţiile substanţelor poluante nu depăşesc valorile-limită de emisie stabilite în anexa nr. 6 [partea a 5-a](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748268&d=2023-06-30#p-65748268).  (5) Valorile-limită de emisie se aplică în punctul în care apele uzate provenite de la tratarea gazelor reziduale sunt evacuate din instalaţia de incinerare sau din instalaţia de coincinerare a deşeurilor.  (6) În situaţia în care apele uzate provenite de la tratarea gazelor reziduale sunt epurate în afara instalaţiei de incinerare sau a instalaţiei de coincinerare a deşeurilor, într-o instalaţie de epurare destinată exclusiv epurării acestui tip de ape uzate, valorile-limită de emisie prevăzute în anexa nr. 6 [partea a 5-a](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748268&d=2023-06-30#p-65748268) trebuie aplicate în punctul în care apele uzate sunt evacuate din instalaţia de epurare.  (7) În situaţia în care apele uzate provenite de la tratarea gazelor reziduale sunt epurate împreună cu apele uzate rezultate din alte surse, pe amplasamentul instalaţiei de incinerare sau coincinerare a deşeurilor ori în afara acestuia, operatorul instalaţiei de epurare trebuie să efectueze calculele corespunzătoare de bilanţ masic, utilizând rezultatele măsurătorilor prevăzute în anexa nr. 6 partea a 6-a [pct. 3](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748294&d=2023-06-30#p-65748294), pentru a determina care sunt nivelurile de emisie aplicabile pentru apele uzate provenite de la epurarea gazelor, în punctul de evacuare finală a apelor uzate.  (8) Nu este permisă nicio diluare a apelor uzate, în scopul conformării cu valorile-limită de emisie prevăzute în anexa nr. 6 [partea a 5-a](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748268&d=2023-06-30#p-65748268).  (10) Apele meteorice contaminate, apele contaminate rezultate din scurgeri sau cele rezultate în urma intervenţiilor contra incendiilor, provenite de pe amplasamentul instalaţiei de incinerare ori al instalaţiei de coincinerare a deşeurilor, trebuie colectate şi stocate într-un bazin colector cu o capacitate suficientă care să permită analiza şi, dacă este cazul, tratarea acestora înainte de evacuare. | O prevedere nouă din legea apelor trebuie doar să facă trimitere la acest art. 46 alin. (4 – 9) si (10) din Legea 278/1013, pentru o buna corelare si pentru evitarea suprapunerilor legislative. |
| **Art. 49. -** Valorile-limită de emisie stabilite pentru poluanţii emişi în aer şi în apă se consideră respectate în situaţia în care sunt îndeplinite condiţiile prevăzute în anexa nr. 6 [partea a 8-a](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748311&d=2023-06-30#p-65748311) | In Legea apelor, propunem un articol care să facă trimitere la art. 49 din legea nr. 278/2013, pentru evitarea suprapunerilor legislative |
| **Art. 55** (2) Pentru instalaţiile de incinerare a deşeurilor sau pentru instalaţiile de coincinerare a deşeurilor a căror capacitate nominală este mai mare ori egală cu două tone pe oră, raportul care trebuie transmis Comisiei Europene, prevăzut la [art. 71](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747826&d=2023-06-30#p-65747826), include următoarele:  a) informaţii privind funcţionarea şi monitorizarea instalaţiei;  b) prezentarea modului de derulare a procesului de incinerare sau de coincinerare;  c) nivelul emisiilor în aer şi în apă comparativ cu valorile limită de emisie stabilite în autorizaţia de mediu. | Prevederile de la art. 55 alin. (2) lit c) se adresează operatorului și trebuie incluse în raportările făcute pentru Raportul anual privind starea mediului; alte raportări la Comisia Europeană sau ERPTR trebuie transmise simultan de operator și la Comisia Europeană și la autoritatea de reglementare a evacuărilor de ape uzate, pentru evitarea contradicțiilor de raportare. |
| **Art. 58. -** Substanţele sau amestecurile cărora le sunt atribuite sau care se încadrează în frazele de pericol H340, H350, H350i, H360D sau H360F, din cauza conţinutului lor în compuşi organici volatili, clasificate drept cancerigene, mutagene ori toxice pentru reproducere potrivit prevederilor Regulamentului (CE) [nr. 1.272/2008](http://lege5.ro/App/Document/gm2dsnrxga/regulamentul-nr-1272-2008-privind-clasificarea-etichetarea-si-ambalarea-substantelor-si-a-amestecurilor-de-modificare-si-de-abrogare-a-directivelor-67-548-cee-si-1999-45-ce-precum-si-de-modificare-a-r?d=2023-06-30), se înlocuiesc în procesele tehnologice, în măsura în care este posibil, cu substanţe sau amestecuri mai puţin nocive, în cel mai scurt timp posibil, cu respectarea prevederilor reglementărilor incidente în vigoare. | Trebuie introdusă în Legea Apelor prevederea care stabilește ca “substanțe cu frazele de risc pentru mediul acvatic (și enumerate) sau cele cu caracteristici de PBT – persistentă, bioacumulare toxicitate, trebuie urmărite pe baza de programe speciale de monitorizare a apelor uzate și receptorului, cu excepția substantelor care au aceste caracteristici dar provin din poluarea istorica; in plus, trimiterea la substantele PBT trebuie sa se coreleze cu anexa nr. 1 din HG nr. 570/2016 care cntine aceste substante cu caracteristici de PBT pentru apa si mediul acvatic”; pentru substantele omniprezente, provenite din poluarea istorica, monitorizarea trebuie sa asigure setul de date din amonte si aval de activitatea industriala. |
| **Art. 59** (8) Emisiile de compuşi organici volatili cărora le sunt atribuite sau care se încadrează în frazele de pericol H340, H350, H350i, H360D ori H360F sau emisiile de compuşi organici volatili halogenaţi cărora le sunt atribuite sau care se încadrează în frazele de pericol H341 ori H351 sunt verificate în condiții controlate, în măsura în care acest lucru este fezabil din punct de vedere tehnic şi economic, cu scopul de a proteja sănătatea publică şi mediul şi nu trebuie să depăşească valorile-limită de emisie relevante prevăzute în anexa nr. 7 [partea a 4](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65748385&d=2023-06-30#p-65748385)-a. | Articol 59 alin. (8), se modifică astfel “pentru substanțele cu caracteristic de PBT pentru care sunt stabilite standarde de calitate a mediului în receptorul natural, valorile limită de emisie și zonele tranziționale de depășire se stabilesc pe baza modelarii; modelul folosit se aprobă prin ordinul al ministrului autorității centrale în domeniul apelor”. |
| ANEXA Nr. 1  Categoriile de activităţi menţionate la [art. 10](http://lege5.ro/App/Document/gm3tmobwgy/legea-nr-278-2013-privind-emisiile-industriale?pid=65747281&d=2023-06-30#p-65747281) **5. Gestionarea deşeurilor**  5.3. *a) Eliminarea deşeurilor nepericuloase cu o capacitate de peste 50 de tone pe zi, implicând, cu excepţia activităţilor care intră sub incidenţa prevederilor anexei* [*nr. 1*](http://lege5.ro/App/Document/gm3tooju/hotararea-nr-188-2002-pentru-aprobarea-unor-norme-privind-conditiile-de-descarcare-in-mediul-acvatic-a-apelor-uzate?pid=12306174&d=2023-06-30#p-12306174) *la Hotărârea Guvernului* [*nr. 188/2002*](http://lege5.ro/App/Document/gm3tooju/hotararea-nr-188-2002-pentru-aprobarea-unor-norme-privind-conditiile-de-descarcare-in-mediul-acvatic-a-apelor-uzate?d=2023-06-30) *pentru aprobarea unor norme privind condiţiile de descărcare în mediul acvatic a apelor uzate, cu modificările şi completările ulterioare, desfășurarea uneia sau mai multora dintre următoarele activităţi:*  *(i) tratarea biologică;*  *(i1) tratare fizico-chimică;*  6. Alte activități  6.11. Epurarea independentă a apelor uzate care nu sunt sub incidența prevederilor anexei [nr. 1](http://lege5.ro/App/Document/gm3tooju/hotararea-nr-188-2002-pentru-aprobarea-unor-norme-privind-conditiile-de-descarcare-in-mediul-acvatic-a-apelor-uzate?pid=12306174&d=2023-06-30#p-12306174) la Hotărârea Guvernului nr. 188/2002, cu modificările şi completările ulterioare, şi care sunt evacuate dintr-o instalaţie prevăzută în cap. II din prezenta lege. | Trebuie făcută corelarea în Legea Apelor, fără a prelua nimic din această anexă, pentru a evita dublarea legislative.  Pentru pct. 6.11 din anexa nr. 1 la Legea nr. 278/2013, trebuie preluate clar și detaliat valori limită de emisie, tehnologii sau măsuri adecvate în noua hotărâre; acest punct din anexa nr. 1 trebuie să constituie temei legal pentru promovarea noii hotărâri. |
| ANEXA Nr. 2  Lista substanțelor poluante Apă  1. Compuşi organohalogenaţi şi substanţe care pot forma astfel de compuși în mediul acvatic  2. Compuşi organofosforici  3. Compuşi organostanici  4. Substanţe şi amestecuri la care s-a dovedit prezenţa proprietăților cancerigene sau mutagene ori a proprietăţilor care pot afecta reproducerea în/prin mediul acvatic  5. Hidrocarburi persistente şi substanțe organice toxice persistente şi bioacumulabile  6. Cianuri  7. Metale şi compuși ai metalelor  8. Arsen şi compuși ai arsenului  9. Substanțe biocide şi produse fitosanitare | Lista trebuie corelată cu anexa nr. 2 si cu Legea apelor si ( pentru a evita dubla impunere) și trebuie doar adăugat în Legea Apelor că “aceasta anexa constituie substante poluante de interes si pentru emisiile industriale majore prevăzute de Legea nr. 278/2013” |
| Anexa nr. 6 Partea a 5-a **Dispoziții tehnice referitoare la instalațiile de ardere**  **Valori-limită de emisie pentru evacuările de ape uzate provenite din epurarea gazelor reziduale** | Legea apelor trebuie doar sa conțină un articol/alineat care sa prevadă necesitatea preluării prevederilor acestei anexe nr. 6 partea a 5-a in autorizațiile de gospodărire a apelor; nu se reiau toate aceste prevederi, pentru evitarea dublări legislative. |
| **Anexa nr. 6 Partea a 6-a**  3. **Măsurători privind substanțele poluante evacuate în apă**  3.1. Următoarele măsurători se efectuează în punctul de evacuare a apelor uzate:  a) măsurători continue pentru pH, temperatură şi debit;  b) măsurători zilnice instantanee pentru **materii solide totale în suspensie** sau măsurători pentru o probă reprezentativă proporţională cu debitul de ape pe o perioadă de 24 de ore;  c) măsurători efectuate cel puţin o dată pe lună pe o probă reprezentativă, proporţională cu debitul deversărilor, pentru o perioadă de 24 de ore, pentru Hg, Cd, Tl, As, Pb, Cr, Cu, Ni si Zn;  d) cel puţin un set de măsurători la 6 luni pentru dioxine şi furani; cu toate acestea, în primele 12 luni de exploatare a instalației se efectuează măsurători cel puţin o dată la 3 luni.  3.2. În cazul în care apele uzate provenite din epurarea gazelor reziduale sunt epurate pe amplasament împreună cu alte ape uzate, provenite din alte surse situate pe amplasamentul instalației, operatorul trebuie să efectueze următoarele măsurători:  a) pe fluxul de ape uzate provenite din sistemul de epurare a gazelor reziduale, înaintea intrării acestora în instalaţia de tratare colectivă a apelor uzate;  b) pe fluxul sau fluxurile de alte ape uzate, înaintea intrării acestora în instalațiile de tratare colectivă a apelor uzate;  c) în punctele în care apele uzate provenite din instalația de incinerare a deşeurilor sau de la instalația de coincinerare a deșeurilor sunt deversate în urma tratării. | Legea apelor trebuie doar sa menționeze necesitatea preluării prevederilor acestei anexe nr. 6 partea a 6-a în autorizațiile de gospodărire a apelor; nu se reiau aceste prevederi, pentru evitarea dublări legislative. |